Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
3 ก.ย. 2558

SET แกว่งตัวขึ้นยังไม่ผ่านแนวต้าน 1,385 จุด…หุ้นพลังงานยังกดดันตลาดรวม
ดัชนี SET อยู่ที่ 1,382.06 จุด +9.61 จุด +0.70% ปริมาณซื้อขาย 21,038  ลบ.
  แนวรับ:          1,370        แนวต้าน:          1,385 / 1,400
สรุปทิศทางและแนวโน้มตลาด
SET กำลังทดสอบแนวต้าน 1,380 +/- จุด…: SET ปรับสูงขึ้นตามตลาดหุ้นทั่วโลกทดสอบแนวต้าน 1,380 +/- จุด หลังตัวเลขเศรษฐกิจสหรัฐฯ ออกมาดี นำโดย SCC (ปรับเป้าหมายพื้นฐานขึ้นเป็น 610 บาท) และหุ้นขนาดกลาง-เล็ก อย่างกลุ่มโรงพยาบาล และรับเหมาฯ
…ลุ้นไปปิด Gap ที่ 1,408 จุด ขณะที่ยังแนะนำ “Selective” ต่อเนื่อง: การฟื้นตัวนำโดยหุ้นขนาดใหญ่อย่าง SCC และ ADVANC รวมไปถึงกลุ่มธนาคาร มีแนวโน้มหนุน SET ปรับสูงขึ้นต่อไปปิด Gap ที่ 1,408 จุด (แนวต้านระยะสั้นที่ 1,388 จุด) ขณะที่ในทางกลยุทธ์ยังแนะนำ “Selective” กลุ่มหุ้นที่ได้รับผลดีจากนโยบายกระตุ้นเศรษฐกิจรัฐบาล อย่างกลุ่มรับเหมาฯ+วัสดุก่อสร้าง ค้าปลีก และอสังหาฯ ต่อเนื่อง อย่าง CK STEC ITD SCC KTB CPALL KTC QH และ PS (PE ปัจจุบันที่ 7.4x ปีนี้ ต่ำกว่าค่าเฉลี่ยในอดีตที่ 8.9x อยู่ 17% และให้ Dividend Yield 4.0% ขณะที่คาดการณ์รายได้ปีนี้ 4.7 หมื่นล้านบาท รองรับด้วย Backlog แล้ว 91% สำหรับทางเทคนิค ราคาหุ้นทะลุแนวต้านระยะสัปดาห์ไปแล้วมีเป้าหมายระยะสั้นที่ 26.75 บาท และถัดไปที่ 28.0 บาท)
หุ้นที่น่าสนใจทางเทคนิค
PS “ซื้อ” ราคาหุ้นแกว่งตัวขึ้นผ่านกรอบ Sideways  เส้นค่าเฉลี่ย 7-14-21 วัน เรียงตัวตัดกันยืนยันแนวโน้มขึ้น สอดคล้องกับ MACD ที่เป็นบวก เป็นจังหวะซื้อเก็งกำไร มีแนวต้านแรกที่ 26.75 บาท และมีเป้าหมายถัดไปที่ 28.00 บาท
LIVE “ซื้อ” ราคาหุ้นมีจังหวะแกว่งขึ้นทดสอบ Downtrend LIne พร้อมปริมาณการซื้อขายสูงสนับสนุน เครื่องมือชี้ทิศทาง DI+ ตัด DI- ขึ้น เป็นจังหวะซื้อเก็งกำไร มีแนวต้านแรกที่ Downtrend Line บริเวณ 0.83 บาท ผ่านได้มีแนวต้านถัดไปที่ 0.88 บาท
PTG “ซื้อ” ราคาหุ้นฟื้นตัวขึ้นทะลุกรอบ Downtrend Line ผ่านแนวเส้นค่าเฉลี่ย 3 เดือนได้ พร้อมปริมาณการซื้อหนาแน่น  เครื่องมือ MACD พุ่งชี้ขึ้นใกล้ตัด 0 มีโอกาสแกว่งขึ้นได้ต่อเนื่อง มีแนวต้านแรกบริเวณ 15.00 และถัดไปที่ 15.50 บาท 
 
 
Futures แนวรับ         แนวต้าน
SET50       890            895
                  885            900
Gold        19300          19500
                19100          19700
Oil          1750           1800
               1700           1850